《寄题钱申仲漆堂隐居四首 其四 通慧亭》
宋代·孙觌

硗硗锡为骨，瘦脊盘九龙。中涵千斛乳，连络万窍通。

漆堂枕其股，飘饮乃不供。诗翁亏天巧，妙契卓锡工。

青林破苍玉，碧井卧白虹。他年一杯酒，配食桑苧翁。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。